Na podlagi 15. člena  Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16 in 49/16 - popr.) ministrica za izobraževanje, znanost in šport izdaja

ODREDBO
 o sprejemu izobraževalnih programov srednjega poklicnega in srednjega strokovnega izobraževanja, prilagojenih za izvajanje na narodnostno mešanem območju slovenske Istre 


1. člen
(1) Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 158. seji, dne 13. 12. 2016, se sprejmejo naslednji izobraževalni  programi:

1. srednjega poklicnega izobraževanja, prilagojeni za izvajanje na narodnostno mešanem območju slovenske Istre (v nadaljnjem besedilu: SI): 
- Administrator SI, Avtoserviser SI, Elektrikar SI, Frizer SI, Gastronomske in hotelirske storitve SI, Inštalater strojnih inštalacij SI, Mehatronik operater SI, Oblikovalec kovin-orodjar SI, Računalnikar SI in Trgovec SI.

2. srednjega strokovnega izobraževanja, prilagojeni za izvajanje na narodnostno mešanem območju slovenske Istre (v nadaljnjem besedilu: SI):

- Elektrotehnik SI, Gastronomija in turizem SI, Kozmetični tehnik SI, Strojni tehnik SI, Tehnik mehatronike SI, Tehnik računalništva SI, Zdravstvena nega SI in Ekonomski tehnik SI.
2. člen

(1) Izobraževalne programe iz prejšnjega člena Ministrstvo za izobraževanje, znanost in šport objavi na svoji spletni strani.
(2) Izobraževalni programi iz prejšnjega člena se začnejo izvajati s šolskim letom 2017/2018.


3. člen

Ta odredba začne veljati naslednji dan po objavi v Uradnem listu Republike Slovenije.

